BDMS โบรกคาดกำไรไตรมาส 1/65 โตสูง ชูหุ้น Defensive play แถมราคา Laggard
BDMS  โบรกคาดกำไรไตรมาส 1/65 โตสูง ชูหุ้น Defensive play แถมราคา Laggard แนะซื้อเป้า 29 บาท   
BDMS  โบรกคาดกำไรไตรมาส 1/65 โตสูง ชูหุ้น Defensive play แถมราคา Laggard แนะซื้อเป้า 29 บาท   
25 ก.พ. 2565

บล.โนมูระ พัฒนสิน ระบุในบทวิเคราะห์วันนี้ (24 ก.พ.65) บริษัท กรุงเทพดุสิตเวชการ จำกัด (มหาชน) หรือ BDMS ราคาเป้าหมาย 29.00 บาท  คาดปี 2565 กำไรปกติโต 13% เทียบช่วงเดียวกันของปีก่อน เติบโตดีขึ้นตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติ รวมถึง มี Upside จากการให้บริการโควิด และคาดกำไรไตรมาส 1/2565  เติบโตสูง เทียบช่วงเดียวกันของปีก่อน
ด้าน Valuation: ซื้อขาย PER 22F 41 เท่า ต่ำกว่ากลุ่มฯ ขณะที่กำไรไตรมาส 4/2564 ดีกว่าตลาดคาด 15% จากทั้งรายได้และต้นทุนดีกว่าคาด มองเป็นหุ้น Defensive play &amp; Big cap ที่ราคายัง Laggard  โดยราคาหุ้นตั้งแต่ต้นปีถึงปัจจุบัน +0.9% เทียบ SET +2.3% และเทียบ BH 6.7% และมี Upside risk จากสถานการณ์โควิดที่กลับมาแรง
ภาพระยะกลางยาวมีจุดแข็งจากการเป็นโรงพยาบาลที่ครอบคลุมทั้งต้นน้ำ-ปลายน้ำ รับประโยชน์จากโครงสร้างประชากรที่ผู้สูงอายุเพิ่มมากขึ้น และเริ่มโครงการการพัฒนาระบบ Digital Health Ecosystem เพื่อตอบโจทย์พฤติกรรมผู้บริโภค หนุนการเติบโตระยะยาว